ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της εγκεκριμένης πολεοδομικής μελέτης της 1ης Πολεοδομικής Ενότητας (Λαδοχωρίου)
Δήμου Ηγουμενίτσας στα Ο.Τ. 38, 39, 43, 44 και 45.
Κήρυξη αναγκαστικής απαλλοτρίωσης συνολικού
εμβαδού 44.553,83 τ.μ., ακινήτων, για την κατασκευή
του έργου «Κατασκευή Δεξιάς Παράπλευρης Οδού
της Ε.Ο. Λάρισας - Τρικάλων στο τμήμα από Α/Κ Ραχούλας έως Κ/Δ Μάνδρας», στις Τοπικές Κοινότητες
Ραχούλας, Αμυγδαλέας, Μάνδρας, στην περιοχή της
Δημοτικής Ενότητας Κοιλάδας του Δήμου Λαρισαίων.
Κήρυξη αναγκαστικής απαλλοτρίωσης ακινήτων,
συνολικού εμβαδού 41.682,02τ.μ, για την κατασκευή του έργου «Ε.Ο. ΤΡΙΚΑΛΩΝ - ΑΡΤΑΣ: ΚΑΤΑΣ-
ΚΕΥΗ ΟΔΙΚΟΥ ΤΜΗΜΑΤΟΣ ΑΠΟ ΠΕΡΙΦΕΡΕΙΑΚΗ
ΤΡΙΚΑΛΩΝ ΕΩΣ ΓΕΦΥΡΑ ΚΑΡΑΒΟΠΟΡΟΥ», στην
περιοχή της Δημοτικής Ενότητας Τρικκαίων.
ΑΠΟΦΑΣΕΙΣ
Αριθμ.  49754/1058
(1)
Τροποποίηση της εγκεκριμένης πολεοδομικής μελέτης της 1ης Πολεοδομικής Ενότητας (Λαδοχωρίου)
Δήμου Ηγουμενίτσας στα Ο.Τ. 38, 39, 43, 44 και 45.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη
1. Τις διατάξεις των άρθρων 152 (παρ. 1, παρ. 2, παρ. 6
και παρ. 10), άρθρο 154, άρθρο 160, άρθρο 161 (παρ. 1),
του Κώδικα Βασικής Πολεοδομικής Νομοθεσίας που κυρώθηκε με το άρθρο μόνο του π.δ./14-7-1999 (Δ΄580).
2. Τις διατάξεις του άρθρου 31 του ν. 4067/2012 «Νέος
Οικοδομικός Κανονισμός» (Α΄ 79).
3. Τις διατάξεις των άρθρων 30 και 31 του ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπές διατάξεις» (Α΄ 249).
4. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης
- Πρόγραμμα Καλλικράτης» (Α΄ 87) και συγκεκριμένα το
άρθρο 186, παρ. ΣΤ, στοιχείο 39 αυτού.
5. Το π.δ. 140/2010 «Οργανισμός της Περιφέρειας
Ηπείρου» (Α΄ 233).
6. Tην υπό στοιχεία ΕΠΑ 25/14-3-1990 απόφαση Νομάρχη Θεσπρωτίας περί εγκρίσεως Πολεοδομικής Με-
λέτης Αναθεώρησης 1ης Πολεοδομικής Ενότητας (Λαδοχωρίου) Ν. Θεσπρωτίας (Δ΄ 172).
7. Την υπ’ αρ. 73578/4964/17-12-2010 απόφαση ΥΠΕΧΩΔΕ περί εγκρίσεως γενικού πολεοδομικού σχεδίου Δήμου
Ηγουμενίτσας Νομού Θεσπρωτίας και τροποποίησης του
ισχύοντος ΓΠΣ (ΑΑΠ΄ 575) όπως διορθώθηκε (Δ΄ 294/2019).
8. Την υπ’ αρ. 37202/960/27-7-2013 απόφαση του Γενικού Γραμματέα Περιφέρειας Ηπείρου περί «καθορισμού
οριογραμμών τμημάτων των ρεμάτων Ξηροποτάμου,
Λάκκας και παραποτάμου ρέματος Λάκκας» (Δ΄ 446).
9. Την υπ’ αρ. 329/2017 απόφαση Δημοτικού Συμβουλίου Δήμου Ηγουμενίτσας, με την οποία ομόφωνα γνω-
μοδοτεί υπέρ της τροποποίησης.
10. Την από 23-2-2021 εισήγηση της Διεύθυνσης Περιβάλλοντος και Χωρικού Σχεδιασμού Περιφέρειας Ηπεί-
ρου προς το ΣΥΠΟΘΑ Π.Ε. Θεσπρωτίας.
11. Το πρακτικό της 1ης συνεδρίασης/11-3-2021 του
ΣΥΠΟΘΑ Π.Ε. Θεσπρωτίας (θέμα 5ο) σύμφωνα με το
οποίο γνωμοδοτεί ομόφωνα υπέρ της τροποποίησης.
12. Το γεγονός ότι η ως άνω τροποποίηση έχει σημειακό - εντοπισμένο χαρακτήρα, δεν μειώνει τους κοινόχρη-
στους και κοινωφελείς χώρους, σε παραδοσιακό οικισμό,
σε τοπίο ιδιαιτέρου φυσικού κάλλους, σε αρχαιολογικό
χώρο, σε δάση και δασικές εκτάσεις και σε περιοχές προστατευόμενες βάσει διεθνών συνθηκών ή βάσει των άρ-
θρων 18 και 19 του ν. 1650/1986 (Α΄ 160), όπως ισχύει.
13. Το γεγονός ότι από την απόφαση αυτή δεν προκαλείται δαπάνη σε βάρος του Δημοσίου ή του οικείου
Ο.Τ.Α., αποφασίζουμε:
Την τροποποίηση της εγκεκριμένης πολεοδομικής μελέτης της 1ης Πολεοδομικής Ενότητας (Λαδοχωρίου) Δήμου
Ηγουμενίτσας στα Ο.Τ. 38, 39, 43, 44 και 45, με την μετατόπιση της ρυμοτομικής γραμμής, τη διάσπαση του ΟΤ 43
σε δύο νέα Ο.Τ. 43 και 43Α, τη δημιουργία πεζοδρόμων,
τον καθορισμό χρήσεων: Κ.Χ. Πράσινο στο Ο.Τ. 45 και Κ.Φ.
Αθλητισμός στα Ο.Τ. 44 και 43Α και την μετατόπιση της οικοδομικής γραμμής και την επιβολή προκηπίου πλάτους
τριών (3) μέτρων στο Ο.Τ. 43 όπως φαίνονται στο θεωρημένο αρμοδίως συνημμένο σχέδιο κλίμακας 1:500.
Επιτρέπεται η υποβολή προσφυγής κατά της απόφασης αυτής, στον Συντονιστή της Αποκεντρωμένης Διοί-
κησης Ηπείρου - Δυτικής Μακεδονίας, μέχρι συστάσεως
της αυτοτελούς εποπτείας ΟΤΑ (Ελεγκτής Νομιμότητας)
μόνο για παράβαση του νόμου, σύμφωνα με τις διατάξεις
του άρθρου 227 του ν. 3852/2010 (Α΄ 87) και σε προθεσμία δέκα πέντε (15) ημερών, από την δημοσίευσή της
στην Εφημερίδα της Κυβερνήσεως.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Μαΐου 2021
ΤΕΥΧΟΣ  ΤΕΤΑΡΤΟ
Αρ. Φύλλου 254
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 254/13.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 254/13.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 254/13.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 254/13.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 254/13.05.2021
Η απόφαση αυτή με το σχεδιάγραμμα που την συνοδεύει να δημοσιευθούν στην Εφημερίδα της Κυβερνή-
σεως.
Ιωάννινα, 21 Απριλίου 2021
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ
Ι
Αριθμ. απόφ. 50/31-3-2021
(2)
Κήρυξη αναγκαστικής απαλλοτρίωσης συνολικού εμβαδού 44.553,83 τ.μ., ακινήτων, για την
κατασκευή του έργου «Κατασκευή Δεξιάς Παράπλευρης Οδού της Ε.Ο. Λάρισας - Τρικάλων στο
τμήμα από Α/Κ Ραχούλας έως Κ/Δ Μάνδρας», στις
Τοπικές Κοινότητες Ραχούλας, Αμυγδαλέας, Μάνδρας, στην περιοχή της Δημοτικής Ενότητας Κοι-
λάδας του Δήμου Λαρισαίων.
ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΘΕΣΣΑΛΙΑΣ
Έχοντας υπόψη:
1. Τις διατάξεις του ν. 2882/2001 «Κώδικας Αναγκαστικών Απαλλοτριώσεων Ακινήτων» (Α΄ 17).
2. Τις διατάξεις του ν. 2985/2002 «Προσαρμογή των
διατάξεων του Κώδικα αναγκαστικών Απαλλοτριώσεων
στο Σύνταγμα» (Α΄ 18).
3. Τις διατάξεις του ν. 2990/2002 «Κύρωση της από
21 Δεκεμβρίου 2001 πράξης Νομοθετικού περιεχομένου Αρμοδιότητα δικαστηρίων σε υποθέσεις αναγκαστικών
απαλλοτριώσεων, φορολογικές και τελωνειακές ρυθμίσεις» (Α΄ 30).
4. Τις διατάξεις του ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και
άλλες διατάξεις».
5. Τις διατάξεις του άρθρου 23 του από 25 Νοεμβρίου
1929 διατάγματος «Περί κωδικοποιήσεως των περί κατασκευής και συντηρήσεως οδών κειμένων διατάξεων»
(Α΄ 421).
6. Τις διατάξεις του άρθρου 1 του ν. 653/1977 «Περί
υποχρεώσεως των παρόδιων ιδιοκτητών για τη διάνοιξη
εθνικών οδών, αντικαταστάσεως της παρ. 3 του άρθρου 6
του ν. 5269/31 και ρυθμίσεως συναφών θεμάτων», όπως
συμπληρώθηκε με τις παρ. 9 και 10 του άρθρου 62
του ν. 947/1979 και την παρ. 4 του άρθρου 9 του ν. 960/
1979, για την εκτέλεση των οποίων εκδόθηκε το π.δ. 929/
1979, καθώς και τις διατάξεις του ν. 1349/1983.
7. Τις διατάξεις της παρ. 14 του άρθρου 6 του κεφ. Β’
του ν. 2052/1992 (Α’ 94).
8. Τις διατάξεις του άρθρου 163 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», σύμφωνα με
τις οποίες το Περιφερειακό Συμβούλιο είναι αρμόδιο για
την απαλλοτρίωση ακινήτων.
9. Τον ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας - Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α.
[Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας των
ΦΟΣΔΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με
την απονομή ιθαγένειας και την πολιτογράφηση - Λοιπές
διατάξεις αρμοδιότητας του Υπουργείου Εσωτερικών και
άλλες διατάξεις» (Α΄ 133).
10. Την υπ’ αρ. οικ. 142280/18-3-2005 κοινή υπουργική
απόφαση περί έγκρισης Περιβαλλοντικών Όρων του οδικού έργου: «ΒΕΛΤΙΩΣΗ ΤΜΗΜΑΤΩΝ ΤΗΣ Ε.Ο. ΛΑΡΙΣΑΣ -
ΤΡΙΚΑΛΩΝ», η οποία τροποποιήθηκε και ανανεώθηκε
(παράτασης χρονικής ισχύος) με την υπ’ αρ. οικ. 47546/
5-10-2016 απόφαση της Διεύθυνσης Περιβαλλοντικής
Αδειοδότησης του Υπουργείου Περιβάλλοντος και Ενέργειας, σύμφωνα με τις διατάξεις του ν. 4014/2011 (Α’ 209).
11. Την υπ’ αρ. 6398/20-11-2014 (ΑΑΠ΄ 366) απόφαση
του Υπουργείου Υποδομών, Μεταφορών και Δικτύων
περί εφαρμογής του άρθρου 1 του ν. 653/1977.
12. Την οριστική Τοπογραφική Μελέτη ανασύνταξης
κτηματολογίου που εκπονήθηκε στα πλαίσια της μελέτης: «Ε.Ο. Λάρισα - Τρίκαλα, Κομμένη Γη - Ραχούλα»
(2007ΜΠ00630003 της ΣΑΜΠ 006/3), όπως συντάχθηκε από τον Ανάδοχο, ελέγχθηκε και θεωρήθηκε από
τη Δ/νση Τεχνικών Έργων, η οποία εγκρίθηκε με την
υπ’ αρ.: 526/2011 (ΑΔΑ: 45Ο17ΛΡ-ΛΓ4) απόφαση της
Οικονομικής Επιτροπής Περ. Θεσσαλίας. Με την ανωτέρω απόφαση ακυρώθηκε η Οριστική Μελέτη Κτη-
ματολογίου με τίτλο: «ΜΕΛΕΤΗ Ε.Ο. ΛΑΡΙΣΑ - ΤΡΙΚΑΛΑ:
ΚΟΜΜΕΝΗ ΓΗ - ΡΑΧΟΥΛΑ», η οποία είχε εγκριθεί με την
υπ’ αρ.: 2382/39703/21-12-2009 απόφαση της Δ.Δ.Ε. Περ.
Θεσσαλίας.
13. Το γεγονός ότι τηρήθηκαν οι προβλεπόμενες προϋποθέσεις του άρθρου 3 του ν. 2882/2001 και ειδικότερα
των παρ. 4 και 5 αυτού όπως τροποποιήθηκε με την παρ.
3 του άρθρου 124 του ν. 4070/2012, ήτοι:
- Η τοιχοκόλληση της ανακοίνωσης κήρυξης της απαλλοτρίωσης στο Δημοτικό κατάστημα του Δήμου Λαρι-
σαίων στις 24-12-2020 και στις 5-1-2021, και
- Η δημοσίευσή της στην εφημερίδα «Κόσμος» που
εκδίδεται στη Λάρισα στις 29-12-2020, ώστε να λάβουν
γνώση οι θιγόμενοι ιδιοκτήτες.
- Η με υπ’ αρ. 12023/22-1-2021 γνωμοδότηση της
Διεύθυνσης Δασών Λάρισας.
- Η με υπ’ αρ. 371550/21-12-2020 γνωμοδότηση της
Διεύθυνσης Αγροτικής Οικονομίας ΠΕ Λάρισας της Περιφέρειας Θεσσαλίας.
14. Το γεγονός ότι, σύμφωνα με την παρ. 6 του άρθρου 3
του ν. 2882/2001, η τήρηση των διατυπώσεων των παρ. 3
και 4 του άρθρου 3 του ν. 2882/2001 παραλείπεται, αν
τα σχετικά ζητήματα έχουν ήδη αρμοδίως εξετασθεί στο
πλαίσιο τήρησης των διαδικασιών της περίπτωσης γ’ της
παρ. 1 του άρθρου 3 του ν. 2882/2001.
15. Την υπ’ αρ. 78079/2-3-2021 βεβαίωση Κάλυψης της
Δαπάνης της Διεύθυνσης Αναπτυξιακού Προγραμματισμού της Περιφέρειας Θεσσαλίας, για την αναγκαστική
απαλλοτρίωση του έργου με Κ.Α.2020ΕΠ01700002 και
τίτλο «ΚΑΤΑΣΚΕΥΗ ΔΕΞΙΑΣ ΠΑΡΑΠΛΕΥΡΗΣ ΟΔΟΥ ΤΗΣ
Ε.Ο. ΛΑΡΙΣΑΣ - ΤΡΙΚΑΛΩΝ ΣΤΟ ΤΜΗΜΑ ΑΠΟ Α/Κ ΡΑΧΟΥΛΑΣ ΕΩΣ Κ/Δ ΜΑΝΔΡΑΣ» του Υποέργου 2: «Απαλλοτρι-
ώσεις».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 254/13.05.2021
16. Την υπ’ αρ. 78617/2-3-2021 σχετική εισήγηση του
Τμήματος Δημοσίων Συμβάσεων, Ελέγχου Ποιότητας
και Τεχνικών Προδιαγραφών της Διεύθυνσης Τεχνικών
Έργων Περιφέρειας Θεσσαλίας.
Το Περιφερειακό Συμβούλιο μετά από διαλογική συζήτηση αποφασίζει:
Την κήρυξη αναγκαστικής απαλλοτρίωσης, για λόγους
δημόσιας ωφέλειας και ειδικότερα για την κατασκευή
του έργου: «Κατασκευή Δεξιάς Παράπλευρης Οδού της
Ε.Ο. Λάρισας - Τρικάλων στο τμήμα από Α/Κ Ραχούλας
έως Κ/Δ Μάνδρας», στις Τοπικές Κοινότητες Ραχούλας,
Αμυγδαλέας, Μάνδρας, στην περιοχή της Δημοτικής Ενότητας Κοιλάδας του Δήμου Λαρισαίων, που βρίσκεται
στο Νομό Λάρισας, στο τμήμα «Κομμένη Γη - Ραχούλα»
στην Ε.Ο. Λάρισας - Τρικάλων, έκτασης συνολικού εμβαδού 44.553,83 τ.μ., και εικονίζεται στα με κλίμακα 1:1.000
από τον Ιούλιο του 2011 κτηματολογικά διαγράμματα και
στον αντίστοιχο κτηματολογικό πίνακα της Διεύθυνσης
Τεχνικών Έργων Περιφέρειας Θεσσαλίας, τα οποία έχουν
συνταχθεί από τον Αγρονόμο Τοπογράφο Μηχανικό
Τζέτη Παναγιώτη. Στην έκταση που απαλλοτριώνεται
προβάλλουν δικαιώματα κυριότητας: 1. ΖΗΣΗΣ ΒΑΪΟΣ
του ΓΕΩΡΓΙΟΥ (ΑΚΠ40), 2. ΤΖΙΑΝΑΚΟΥΛΗ ΔΗΜΗΤΡΑ του
ΓΕΩΡΓΙΟΥ (ΑΚΠ41), 3. ΤΖΙΑΝΑΚΟΥΛΗ ΔΗΜΗΤΡΑ του ΓΕΩΡΓΙΟΥ (ΑΚΠ42) κ.λπ.
Στην έκταση που απαλλοτριώνεται δεν περιλαμβάνονται εκτάσεις που ανήκουν στο Δημόσιο.
Η απαλλοτρίωση κηρύσσεται υπέρ του Δημοσίου και
με δαπάνες αυτού και σε συνδυασμό με τις διατάξεις του
ν.653/1977, όπως ισχύουν.
Η προκαλούμενη δαπάνη αποζημίωσης, θα βαρύνει
τις πιστώσεις του έργου με Κ.Α.2020ΕΠ01700002 και τίτλο «ΚΑΤΑΣΚΕΥΗ ΔΕΞΙΑΣ ΠΑΡΑΠΛΕΥΡΗΣ ΟΔΟΥ ΤΗΣ Ε.Ο.
ΛΑΡΙΣΑΣ - ΤΡΙΚΑΛΩΝ ΣΤΟ ΤΜΗΜΑ ΑΠΟ Α/Κ ΡΑΧΟΥΛΑΣ
ΕΩΣ Κ/Δ ΜΑΝΔΡΑΣ» του Υποέργου 2: «Απαλλοτριώσεις»,
σε συνδυασμό με τις διατάξεις του ν. 653/1977, όπως
ισχύουν σήμερα.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 31 Μαρτίου 2021
Ο Πρόεδρος
ΒΑΣΙΛΕΙΟΣ ΠΙΝΑΚΑΣ
Ι
Αριθμ. απόφ. 74/14-4-2021
(3)
Κήρυξη αναγκαστικής απαλλοτρίωσης ακινήτων,
συνολικού εμβαδού 41.682,02 τ.μ, για την κατασκευή του έργου «Ε.Ο. ΤΡΙΚΑΛΩΝ - ΑΡΤΑΣ: ΚΑ-
ΤΑΣΚΕΥΗ ΟΔΙΚΟΥ ΤΜΗΜΑΤΟΣ ΑΠΟ ΠΕΡΙΦΕΡΕΙΑΚΗ ΤΡΙΚΑΛΩΝ ΕΩΣ ΓΕΦΥΡΑ ΚΑΡΑΒΟΠΟΡΟΥ»,
στην περιοχή της Δημοτικής Ενότητας Τρικκαίων.
ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΘΕΣΣΑΛΙΑΣ
Έχοντας υπόψη:
1. Τις διατάξεις του ν. 2882/2001 «Κώδικας Αναγκαστικών Απαλλοτριώσεων Ακινήτων» (Α΄ 17).
2. Τις διατάξεις του ν. 2985/2002 «Προσαρμογή των
διατάξεων του Κώδικα αναγκαστικών Απαλλοτριώσεων
στο Σύνταγμα» (Α΄ 18).
3. Τις διατάξεις του ν. 2990/2002 «Κύρωση της από
21 Δεκεμβρίου 2001 πράξης Νομοθετικού περιεχομένου Αρμοδιότητα δικαστηρίων σε υποθέσεις αναγκαστικών
απαλλοτριώσεων, φορολογικές και τελωνειακές ρυθμίσεις» (Α΄ 30).
4. Τις διατάξεις του ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και
άλλες διατάξεις».
5. Τις διατάξεις του άρθρου 23 του από 25 Νοεμβρίου
1929 διατάγματος «Περί κωδικοποιήσεως των περί κατασκευής και συντηρήσεως οδών κειμένων διατάξεων»
(Α΄ 421).
6. Τις διατάξεις του άρθρου 1 του ν. 653/1977 «Περί
υποχρεώσεως των παρόδιων ιδιοκτητών για τη διάνοιξη
εθνικών οδών αντικαταστάσεως της παρ. 3 του άρθρου 6
του ν. 5269/31 και ρυθμίσεις συναφών θεμάτων», όπως
συμπληρώθηκε με τις παρ. 9 και 10 του άρθρου 62 του
ν. 947/1979 και την παρ. 4 του άρθρου 9 του ν. 960/1979,
για την εκτέλεση των οποίων εκδόθηκε το π.δ. 929/1979,
καθώς και τις διατάξεις του ν. 1349/1983.
7. Τις διατάξεις της παρ. 14 του άρθρου 6 του κεφ. Β’
του ν. 2052/1992 (Α’ 94).
8. Τις διατάξεις του άρθρου 163 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», σύμφωνα με
τις οποίες το Περιφερειακό Συμβούλιο είναι αρμόδιο για
την απαλλοτρίωση ακινήτων.
9. Τον ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας - Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α.
[Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας των
ΦΟΣΔΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με
την απονομή ιθαγένειας και την πολιτογράφηση - Λοιπές
διατάξεις αρμοδιότητας του Υπουργείου Εσωτερικών και
άλλες διατάξεις» (Α΄ 133).
10. Τη πράξη 12 της 29-4-2020 του Υπουργικού Συμβουλίου (ΠΥΣ) που δημοσιεύθηκε στο Δ’ 215 με την
οποία το έργο στο οποίο αφορά η παρούσα απαλλοτρίωση χαρακτηρίστηκε ως έργο γενικότερης σημασίας
για την οικονομία της χώρας και εξουσιοδοτήθηκε το
αρμόδιο για την κήρυξη των απαλλοτριώσεων όργανο
να προβεί στην κήρυξη της απαλλοτρίωσης ,υπάγοντας
αυτή στη διαδικασία του άρθρου 7Α του Κώδικα Αναγκαστικών Απαλλοτριώσεων Ακινήτων.
11. Την υπ’ αρ. οικ. 169274/8-7-2014 Απόφαση του
Υπουργού ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ
ΑΛΛΑΓΗΣ περί έγκρισης Περιβαλλοντικών Όρων του έργου βελτίωσης - διαπλάτυνσης της υφιστάμενης Εθνικής
Οδού Τρικάλων - Άρτας (Ε.Ο.30) στο τμήμα από περιφερειακό δακτύλιο Τρικάλων μέχρι Πηνειό ποταμό στα Τρί-
καλα, η οποία τροποποιήθηκε με την υπ’ αρ. οικ. 175514/
15-10-2014 απόφαση της Γενικής Γραμματέα του Υπουργείου ΠΕΡΙΒΑΛΛΟΝΤΟΣ ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 254/13.05.2021
ΑΛΛΑΓΗΣ, σύμφωνα με τις διατάξεις του ν. 4014/2011
(Α’ 229).
12. Την υπ’ αρ. 5787ΠΕ/14-1-2020 (Δ΄ 13) απόφαση του
Υπουργείου Υποδομών, Μεταφορών και Δικτύων περί
εφαρμογής του άρθρου 1 του ν. 653/1977.
13. Την υπ’ αρ. 115730/31-3-2021 απόφαση της Δ.Τ.Ε.
ΠΕ ΤΡΙΚΑΛΩΝ Π.Θ. έγκρισης της μελέτης: «Κτηματολόγιο
για την κατασκευή οδικού τμήματος από Περιφερειακή
Τρικάλων έως την γέφυρα Καραβόπορου» όπως συντάχθηκε από τον Μελετητή Γεώργιο Σακκά του Στεφάνου -
Πολιτικό Μηχανικό.
14. Το γεγονός ότι τηρήθηκαν οι προβλεπόμενες προϋποθέσεις του άρθρου 3 του ν. 2882/2001 και ειδικότερα
των παρ. 4 και 5 αυτού, όπως αυτό τροποποιήθηκε με την
παρ. 3 του άρθρου 124 του ν. 4070/2012, ήτοι:
- Η τοιχοκόλληση της ανακοίνωσης κήρυξης της απαλλοτρίωσης στη Διεύθυνση Τεχνικών Έργων της Γενικής
Διεύθυνσης Αναπ/κού Προγ/σμού Περιβ/ντος και Υποδομών της Περιφέρειας Θεσσαλίας στα Τρίκαλα στις
20-11-2019, και
- Η δημοσίευσή της στην εφημερίδα «ΠΡΩΙΝΟΣ ΛΟΓΟΣ» που εκδίδεται στα Τρίκαλα στις 8-11-2019, ώστε
να λάβουν γνώση οι θιγόμενοι ιδιοκτήτες.
- Η υπ’ αρ. 7873/199167/2019/27-1-2020 έγγραφο του
Δασαρχείου Τρικάλων της Διεύθυνσης Δασών Τρικάλων.
- Η υπ’ αρ. 7814/12-11-2019 γνωμοδότηση της Διεύθυνσης Πολιτικής Γης της Αγροτικής Οικονομίας και
Κτηνιατρικής της Περιφέρειας Θεσσαλίας.
15. Το γεγονός ότι, σύμφωνα με την παρ. 6 του άρθρου 3
του ν. 2882/2001, η τήρηση των διατυπώσεων των παρ. 3
και 4 του άρθρου 3 του ν. 2882/2001 παραλείπεται, αν
τα σχετικά ζητήματα έχουν ήδη αρμοδίως εξετασθεί στο
πλαίσιο τήρησης των διαδικασιών της περ. γ’ της παρ. 1
του άρθρου 3 του ν. 2882/2001.
16. Το γεγονός ότι η προκαλούμενη δαπάνη αποζημίωσης, θα βαρύνει τις πιστώσεις του έργου «ΑΓΟΡΑ ΕΔΑΦΙ-
ΚΩΝ ΕΚΤΑΣΕΩΝ - «Ε.Ο. ΤΡΙΚΑΛΩΝ - ΑΡΤΑΣ: ΚΑΤΑΣΚΕΥΗ
ΟΔΙΚΟΥ ΤΜΗΜΑΤΟΣ ΑΠΟ ΠΕΡΙΦΕΡΕΙΑΚΗ ΤΡΙΚΑΛΩΝ ΕΩΣ
ΓΕΦΥΡΑ ΚΑΡΑΒΟΠΟΡΟΥ» με Κ.Α.Ε. 2019ΕΠ00610065,
σε συνδυασμό με τις διατάξεις του ν. 653/1977, όπως
ισχύουν σήμερα.
17. Την υπ’ αρ. 128935/8-4-2021 σχετική εισήγηση του
Τμήματος Δημοσίων Συμβάσεων, Ελέγχου Ποιότητας
και Τεχνικών Προδιαγραφών της Διεύθυνσης Τεχνικών
Έργων Περιφέρειας Θεσσαλίας.
Το Περιφερειακό Συμβούλιο μετά από διαλογική συζήτηση αποφασίζει:
1. Την κήρυξη της αναγκαστικής απαλλοτρίωσης, για
λόγους δημόσιας ωφέλειας και ειδικότερα για την κατασκευή του έργου: «Ε.Ο. ΤΡΙΚΑΛΩΝ - ΑΡΤΑΣ: ΚΑΤΑΣΚΕΥΗ
ΟΔΙΚΟΥ ΤΜΗΜΑΤΟΣ ΑΠΟ ΠΕΡΙΦΕΡΕΙΑΚΗ ΤΡΙΚΑΛΩΝ ΕΩΣ
ΓΕΦΥΡΑ ΚΑΡΑΒΟΠΟΡΟΥ», στην περιοχή της Δημοτικής
Ενότητας Τρικκαίων, που βρίσκεται στον Νομό Τρικάλων,
συνολικής έκτασης εμβαδού 41.682,02 τ.μ, που βρίσκεται στον Νομό Τρικάλων, στην περιοχή Δημοτικής Ενό-
τητας Τρικκαίων, στην Ε.Ο. ΤΡΙΚΑΛΩΝ - ΑΡΤΑΣ στο Τμήμα
από Περιφερειακή Τρικάλων έως γέφυρα Καραβόπορου,
και εικονίζεται στο με κλίμακα 1:1.000 από τον Μάρτιο
του 2021 κτηματολογικό διάγραμμα και στον αντίστοιχο
κτηματολογικό πίνακα της Διεύθυνσης Τεχνικών Έργων
Π.Ε. ΤΡΙΚΑΛΩΝ Περιφέρειας Θεσσαλίας, τα οποία έχουν
συνταχθεί από τον Πολιτικό Μηχανικό Γεώργιο Σακκά.
Στην έκταση που απαλλοτριώνεται προβάλλουν δικαιώματα κυριότητας:1. ΚΥΛΙΝΔΡΟΜΥΛΟΙ ΤΣΑΓΚΑΔΑ ΑΘΑ-
ΝΑΣΙΟΥ του ΘΕΜΙΣΤΟΚΛΗ (ΚΑΔΕ 130001), 2. ΤΣΙΑΡΑΣ
ΓΕΩΡΓΙΟΣ του ΘΕΟΔΩΡΟΥ (25%), ΤΣΙΑΡΑΣ ΠΑΣΧΑΛΗΣ
του ΘΕΟΔΩΡΟΥ (25%), ΜΗΤΣΙΑΔΗΣ ΜΙΧΑΗΛ του ΚΩΝΣΤΑΝΤΙΝΟΥ (50%) (ΚΑΔΕ 130002), 3. ΣΠΥΡΟΥ ΚΩΝΣΤΑ-
ΝΤΙΝΙΑ του ΧΡΗΣΤΟΥ (ΚΑΔΕ 130003) κ.λπ.
Στην έκταση που απαλλοτριώνεται δεν περιλαμβάνονται εκτάσεις που ανήκουν στο Δημόσιο.
Η απαλλοτρίωση κηρύσσεται υπέρ του Δημοσίου και
με δαπάνες αυτού και σε συνδυασμό με τις διατάξεις του
ν. 653/1977, όπως ισχύουν.
Η προκαλούμενη δαπάνη αποζημίωσης, θα βαρύνει
τις πιστώσεις του έργου «ΑΓΟΡΑ ΕΔΑΦΙΚΩΝ ΕΚΤΑΣΕΩΝ «Ε.Ο. ΤΡΙΚΑΛΩΝ - ΑΡΤΑΣ: ΚΑΤΑΣΚΕΥΗ ΟΔΙΚΟΥ ΤΜΗΜΑ-
ΤΟΣ ΑΠΟ ΠΕΡΙΦΕΡΕΙΑΚΗ ΤΡΙΚΑΛΩΝ ΕΩΣ ΓΕΦΥΡΑ ΚΑΡΑΒΟΠΟΡΟΥ» με Κ.Α.Ε. 2019ΕΠ00610065, σε συνδυασμό
με τις διατάξεις του ν. 653/1977, όπως ισχύουν σήμερα.
2. Την υπαγωγή της παρούσας απαλλοτρίωσης στις
προβλεπόμενες διατάξεις του άρθρου 7Α του ν. 2882/
2001 όπως τροποποιήθηκε και ισχύει.
Η απόφαση αυτή να δημοσιευθεί στην Εφημερίδα της
Κυβερνήσεως .
Λάρισα, 14 Απριλίου 2021
Ο Πρόεδρος
ΒΑΣΙΛΕΙΟΣ ΠΙΝΑΚΑΣ

[Source: 20210400254.pdf | Tokens: 17899]